សាលាក្ដីខ្មែរក្រហមនៅមិនទាន់មាន សហព្រះរាជអាជ្ញាបរទេស
សាលាក្ដីខ្មែរក្រហមនៅមិនទាន់ជ្រើសរើសសហព្រះរាជអជ្ញាបរទេសបាននៅឡើយទេ ខណៈ ដែលសហព្រះរាជអជ្ញាជនជាតិកាណាដា លោក Robert Petit បានលាឈប់ពីការងារកាល
[កំណត់សម្គាល់បណ្ណាធិការៈ មន្ត្រីតុលាការខ្មែរក្រហមបំភ្លឺថា សហព្រះរាជ អាជ្ញាជំនួសលោកRobert Petit នឹងចាប់ផ្តើមថ្ងៃ ១ ខែកញ្ញា។ ព្រះរាជអាជ្ញា ត្រូវបានតែងតាំងសម្រាប់តំណាក់កាលអន្តរកាលនេះ។] សាលាក្ដីខ្មែរក្រហមនៅមិនទាន់ជ្រើសរើសសហព្រះរាជអាជ្ញាបរទេសបាននៅ ឡើយទេខណៈ ដែលសហព្រះរាជអាជ្ញាជនជាតិកាណាដាលោក Robert Petitបានលាឈប់ពីការងារកាលពី២ ខែមុននេះ។ សហព្រះរាជអន្ដរជាតិនឹងមិនត្រូវបានតែងតាំងទាន់ពេលវេលានោះទេដើម្បី ជំនួសលោកRobertPetit ប្រធានសហព្រះរាជអាជ្ញាជនជាតិកាណាដាដែល ត្រូវលាឈប់ការងារជាស្ថាពរចាប់ពី ថ្ងៃទី ១ ខែកញ្ញាខាងមុខនេះតទៅ។ លោកLars Olsenមន្រ្តីទទួលបន្ទុកផ្នែកទំនាក់ទំនងផ្នែកផ្លូវច្បាប់របស់សាលា ក្ដីខ្មែរក្រហមបានប្រកាសនៅក្នុងសន្និសីទកាសែតប្រចាំសប្ដាហ៍ថាសហព្រះ រាជអាជ្ញាថ្មីនៅមិនទាន់អាចជ្រើសរើសបានទេ។ First ofSeptember 2009” “វាច្បាស់ហើយថាបេក្ខជនថ្មីមិនអាចទទួលការតែងតាំងជាសហព្រះរាជអាជ្ញា បរទេសដែលត្រូវមានសុពលភាពចាប់ពីថ្ងៃទី១ ខែកញ្ញា ឆ្នាំ ២០០៩ នោះបាន ទេ”។ យោងតាមមន្ដ្រីនានារបស់សាលាក្ដីខ្មែរក្រហមបានឲ្យដឹងថាលោក Robert Petitបានចាកចេញពីប្រទេសកម្ពុជាកាលពីសប្ដាហ៍មុនហើយលោកទំនងជា មិនវិលត្រឡប់មកវិញសម្រាប់ការផ្ទេរការងារដល់សហព្រះរាជអាជ្ញាថ្មីនោះទេ។ លោកRobert Petitបានសុំលាលែងពីការងារកាលពីខែមិថុនាកន្លងទៅនេះ បន្ទាប់ពីលោកបានស្នើឲ្យមានការស៊ើបអង្កេតនិងចាប់ខ្លួនជនសង្ស័យដែលជា អតីតកម្មាភិបាលជាន់ខ្ពស់ខ្មែរក្រហមចំនួន៦ នាក់បន្ថែមទៀត។សំណើរនេះ ដែលបង្កឲ្យមានការចម្រូងចម្រាស់ជាមួយសហព្រះរាជអាជ្ញាខ្មែរ និង ការខ្វែង ទស្សនជាមួយលោកហ៊ុនសែន នាយករដ្ឋមន្ដ្រីកម្ពុជា។ ទោះជាយ៉ាងណាលោក RobertPetit ខ្លួនឯងបានអះអាងថាការលាលែងពីការងាររបស់លោកគឺដោយ សារមូលហេតុផ្ទាល់ខ្លួន។ លោកLars Olsenបានបញ្ជាក់ថាដោយសារតែការតែងតាំងសហព្រះរាជអាជ្ញា ថ្មីជំនួសលោកRobert Petitមានការយឺតយ៉ាវនោះអង្គការសហប្រជាជាតិក្នុង ក្រុង New Yorkបានបញ្ជូនការតែងតាំងសហព្រះរាជអាជ្ញាអន្ដរជាតិស្ដីទីម្នាក់ ដែលសហព្រះរាជអាជ្ញាស្ដីទីនេះនឹងទទួលការងាររហូតដល់ពេលមានសហព្រះ រាជអាជ្ញាអចិន្ដ្រៃយ៍ត្រូវបានតែងតាំងនិងមក កាន់ការងារ។ បើយោងតាមប្រភពពីមន្ដ្រីសាលាក្ដីខ្មែរក្រហមឲ្យដឹងថាលោកWilliam Smith សហព្រះរាជអាជ្ញារងអន្ដរជាតិទំនងជានឹងត្រូវតែងតាំងជាសហព្រះរាជអាជ្ញា អន្ដរជាតិស្តីទី។ ហើយការតែងតាំងនោះនឹងត្រូវទម្លាយឲ្យដឹងនៅសប្ដាហ៍ក្រោយ នេះ។ ប្រភពដដែលបានឲ្យដឹងថាអង្គការសហប្រជាជាតិបានជ្រើសរើសសហព្រះរាជ អាជ្ញាថ្មីរួចហើយក៏ប៉ុន្ដែគេមិនដឹងថាតើបេក្ខជនថ្មីនោះត្រូវបានបញ្ជូនមកកាន់ រាជរដ្ឋាភិបាកកម្ពុជាហើយឬយ៉ាងណា។ យោងតាមនិតិវិធីអង្គការសហប្រជាជាតិត្រូវបញ្ជូនឈ្មោះសហព្រះរាជអាជ្ញាថ្មី ដែលជ្រើសរើសបាននោះមកកាន់លោកសុខ អានឧបនាយករដ្ឋមន្ដ្រីរដ្ឋមន្ដ្រី ទីស្ដីការគណៈរដ្ឋមន្ដ្រីនិងជាប្រធានក្រុមការងាររបស់រដ្ឋាភិបាលកម្ពុជាទទួល បន្ទុកកិច្ចការសាលាក្ដីខ្មែរក្រហម មុននឹងត្រូវបញ្ជូនបេក្ខជនរូបនោះទៅកាន់ឧត្ដម ក្រុមប្រឹក្សាអង្គចៅក្រមអនុម័តគាំទ្រ។ លោក ផៃស៊ីផាន រដ្ឋលេខាធិការនិងជាអ្នកនាំពាក្យគណៈរដ្ឋមន្ដ្រីអះអាងថា លោកមិនទាន់ដឹងនៅ ឡើយថាតើបេក្ខជនសហព្រះរាជអាជ្ញាថ្មីនោះត្រូវបាន បញ្ជូនដល់ដៃលោកសុខ អាន ហើយឬនៅនោះទេ៕